text: Вадзім БЕЛЯВЕЦ, Віталь СІДАРОВІЧ. Алекшыцкі манетна-рэчавы скарб эпохі Вялікага перасялення народаў.
  У музейным фондзе Нацыянальнага банка Рэспублікі Беларусь зберагаецца манетна-рэчавы скарб з-пад в. Алекшыцы Бераставіцкага раёна Гродзенскай вобласці. Наяўнасць у складзе гэтага скарбу фрагментаў унікальных двухпласцінкавых фібул, якія адпавядаюць тыпу Вышкаў у вызначэнні Ф. Бірбраўэра, дазваляе меркаваць, што дэпазіт быў ухаваны не раней за рубеж IV–V ст.ст. – першую трэць V cт. Улічваючы, што бліжэйшыя аналогіі алекшыцкім фібулам фіксуюцца ў Падунаўі і Крыме, пытанне аб гісторыка-культурным кантэксце скарбу застаецца адкрытым. Аўтарамі выказваецца меркаванне аб прыналежнасці комплексу з Алекшыц усходнегерманскаму насельніцтву. [3]